క్రీ.పూ. 2,70,000 నాటికి ఈ ప్రాంతంలో మానవులు నివసించారని ఈప్రాంతంలోని దక్షిణ బాల్కన్లలోని గ్రీకు ప్రావిన్స్ మేసిడోనియాలో పెట్రొలానా గుహలో మానవ పూర్వీకుల ఉనికి సంబంధిత సాక్ష్యాధారాలు కనుగొనబడ్డాయి.ఉదాహరణగా ఫ్రాంచీ కేవ్‌లో రాతియుగం మూడు దశలు (పాలియోలితిక్, మెసోలిథిక్, నియోలిథిక్) గ్రీస్లో ప్రాతినిధ్యం వహించాయి. క్రీ.పూ. 7 వ సహస్రాబ్ది నుండి గ్రీకులో నియోలిథిక్ ప్రజలు మనవులు స్థావరాలు ఏర్పరచుకుని జీవించిన సాక్ష్యాధారాలు లభించాయి. తూర్పు నుండి ఐరోపా వరకు వ్యాపించి ఉన్న మార్గంలో అనేక శతాబ్దాలుగా పురాతనమైన గ్రీకు మార్గం ఉపస్థితమై ఉడేది. 

ఐరోపాలో మొట్టమొదటి ఆధునిక నాగరికతలకు చెందిన దేశాలలో గ్రీస్ ఉంది. ఇది పాశ్చాత్య నాగరికత జన్మస్థలంగా పరిగణించబడుతుంది.
క్రీట్ (క్రీ.పూ 2700-1500) లో మినోవాన్ నాగరికత 
తరువాత ప్రధాన భూభాగంలో మైసెనీయన్ నాగరికత (క్రీ.పూ 1900-1100) ఉండేవి. ఈ నాగరికతలు లిపిని కలిగి ఉన్నాయి.ఎ లియోనార్ అని పిలువబడే ఒక లిపిలో మినియోంస్ లిపి, లీనియర్ బిలో మైకేనియన్స్ లిపి గ్రీకు ప్రారంభ రూపంగా భావించబడుతుంది. మైసినీయులు క్రమంగా మైయోవాలలో విలీనం అయ్యారు. అయితే బి.సి. 1200 కాలంలో కాంస్య యుగం పతనం సమయంలో ప్రాంతీయ తిరుగుబాటుతో ఇది విఫలమైంది. ఇది గ్రీకు చీకటి యుగాల కాలం అని పిలువబడే కాలంగా భావించబడింది. వీటిలో వ్రాయబడిన రికార్డులు లేవు.

మొదటి ఒలింపిక్ క్రీడల సంవత్సరం నాటికి క్రీ.పూ. 776లో చీకటి యుగాల ముగింపు సంభవించింది.ఇలియడ్, ఒడిస్సీ, పాశ్చాత్య సాహిత్యానికి సంబంధించిన ఫౌండేషన్ గ్రంథాలు హోమర్ క్రీ.పూ 8 వ లేదా 7 వ శతాబ్దంలో రచించినట్లు భావిస్తున్నారు. చీకటి యుగాల చివరినాటికి గ్రీకు ద్వీపకల్పంలో పలు రాజ్యాలు, నగర-రాజ్యాలు ఉద్భవించాయి. ఇవి నల్ల సముద్రం, దక్షిణ ఇటలీ ("మాగ్నా గ్రేసియా"), ఆసియా మైనర్ తీరాలకు వ్యాపించాయి. ఈ రాజ్యాలు, వారి కాలనీలు సంపన్న స్థాయికి చేరుకున్నాయి. దీని ఫలితంగా గ్రీస్ సంస్కృతి, డ్రామా, సైన్స్, మ్యాథమెటిక్స్, తత్వశాస్త్రంలో అసాధారణ సాంస్కృతిక విజృంభణ ఏర్పడింది. క్రీ.పూ 508 లో క్లిస్టెనెస్ ఏథెన్సులో ప్రపంచంలోని మొట్టమొదటి ప్రజాస్వామ్య వ్యవస్థను స్థాపించింది.
క్రీ.పూ 500 నాటికి పర్షియన్ సామ్రాజ్యం ఆసియా మైనర్, మాసిడోనియాలో గ్రీకు పట్టణ రాజ్యాలను నియంత్రించింది. 

కొన్ని ఆసియా మైనర్ లోని గ్రీకు నగర-రాజ్యాలు పెర్షియన్ పాలనను పడగొట్టడానికి చేసిన ప్రయత్నాలు విఫలమయ్యాయి. క్రీ.పూ. 492 లో గ్రీస్ ప్రధాన భూభాగాలను ఆక్రమించుకున్న పర్షియా క్రీ.పూ. 490 లో మారథాన్ యుద్ధంలో ఓటమి తరువాత ఉపసంహరించుకుంది. క్రీ.పూ.480 లో పర్షియన్లచే రెండవ దండయాత్ర జరిగింది. క్రీ.పూ.480, 479 లలో సలామీస్, ప్లాటియా, మైకేల్ నిర్ణయాత్మక గ్రీకు విజయాలు సాధించిన తరువాత పర్షియన్లు రెండో సారి ఉపసంహరించుకోవలసి వచ్చింది. ఎథెంసు, స్పార్టా లచే నాయకత్వం వహించిన గ్రీకో-పెర్షియన్ యుద్ధాల్లో గ్రీకు విజయాలు ప్రపంచ చరిత్రలో కీలకమైన క్షణంగా పరిగణించబడుతున్నాయి.తరువాత అనుసరించిన 50 సంవత్సరాల శాంతి ఏథెన్స్ సువర్ణ యుగం అని పిలువబడింది. పురాతన గ్రీక్ పాశ్చాత్య నాగరికత అభివృద్ధికి పునాదులు వేసింది.

గ్రీసులో రాజకీయ ఐక్యత లేకపోవడం వలన గ్రీక్ రాజ్యాల మధ్య తరచూ వివాదం ఏర్పడింది. అత్యంత వినాశకరమైన అంతర్-గ్రీక్ యుద్ధం పెలోపొంనేసియన్ యుద్ధం (క్రీ.పూ.431-404)లో స్పార్టా విజయం సాధించడంతో ప్రాచీన గ్రీస్లో ఎథీనియన్ సామ్రాజ్యం పతనమైంది. పురాతన గ్రీక్ రాజ్యశక్తి స్థాపించబడింది. ఏథెన్స్, స్పార్టా రెండూ థెబ్స్ నీడలోకి చేరి చివరికి మాసిడోన్ నీడకు చేరాయి. రెండవ ఫారిప్ నాయకత్వంలో కొరియం లీగ్‌లో గ్రీకు ప్రపంచాలు (హెలెనిక్ లీగ్ లేదా గ్రీకు లీగ్గా కూడా పిలుస్తారు) రెండింటినీ కలపడంతో కొరొయం చరిత్రలో సమైక్యత సాధించిన మొట్టమొదటి నాయకుడిగా ఎన్నికయ్యాడు.

రెండవ ఫిలిప్ హత్య తరువాత అతని కొడుకు మూడవ అలెగ్జాండర్ ("ది గ్రేట్") కొరిన్ లీగుకు నాయకత్వాన్ని వహించి క్రీ.పూ. 334 లో గ్రీక్ రాష్ట్రాలన్నింటి మిశ్రమ దళాలతో పెర్షియన్ సామ్రాజ్యంపై దాడిని ప్రారంభించాడు. క్రీ.పూ. 330 నాటికి యుద్ధంలో అలెగ్జాండర్ పర్షియా సామ్రాజ్యాన్ని పూర్తిగా జయించారు. క్రీ.పూ 323 లో మరణించిన సమయానికి అతను చరిత్రలో అతిపెద్ద సామ్రాజ్యములలో ఒకటైన గ్రేస్ సామ్రాజ్యాన్ని గ్రీస్ నుండి భారతదేశము వరకు విస్తరించాడు. తరువాత అతని సామ్రాజ్యం అతని మరణం తరువాత అనేక రాజ్యాలుగా విడిపోయింది. వీటిలో అత్యంత ప్రసిద్ధి చెందినవి సెల్యూసిడ్ సామ్రాజ్యం, టోలెమిక్ ఈజిప్ట్, గ్రెకో-బాక్ట్రియన్ రాజ్యం, ఇండో-గ్రీక్ సామ్రాజ్యం ఉన్నాయి. అనేకమంది గ్రీకులు అలెగ్జాండ్రియా, ఆంటియోచ్, సెలూసియా, ఆసియా, ఆఫ్రికాలోని అనేక ఇతర హెలెనిస్టిక్ నగరాలకు వలస వచ్చారు. అలెగ్జాండర్ సామ్రాజ్యం రాజకీయంగా ఐక్యత కొనసాగించబడకపోయినా హెలెనిస్టిక్ నాగరికత ఫలితంగా అలెగ్జాండర్ స్వాధీనం చేసుకున్న భూభాగాలలో గ్రీక్ భాష, గ్రీక్ సంస్కృతిని వ్యాపించింది. గ్రీకు సైన్సు, సాంకేతికత, గణిత శాస్త్రం సాధారణంగా హెలెనిస్టిక్ కాలంలో తమ శిఖరాగ్రతకు చేరుకున్నాయి.

నిర్మాణకళ
పురాతన చరిత్ర
పర్యావరణం
ఆహారసంస్కృతి